Rīku kaste 4. – 6. klasei

1. nodarbība - Kas bija Aristotelis?

**Nodarbības atsegums**

**Nodarbībā sasniedzamie rezultāti:**

***Skolēnam veidojas sapratne par to,***

* kas bija Aristotelis un kāda bija tā ietekme uz Rietumu pasauli;
* kādas ir galvenās Aristoteļa mācības ētikā.

***Skolēnam veidojas morālais ieradums***

* ieinteresēties par Aristoteļa ētiku;
* pētīt ar ētiku saistītos jautājumus.

**Atslēgvārdi:** Senā Grieķija, filozofija, secināt, nozīmīgs, hronoloģiska secība.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Kultūra | Cilvēks, cilvēka daba, patiesība |
| **Tikumi** | Gudrība | Zinātkāre, kritiskā spriestspēja, pašiedziļināšanās |

**Mācību materiāli:**

* *PowerPoint* prezentācija.
* Aktivitāšu kopsavilkums un informācijas lapa (1. materiāls). *Skolotājs izdrukā vienu eksemplāru katram skolēnam.*
* Video “Aristotelis – īsa biogrāfija” transkripcija latviešu un angļu valodā (2. materiāls 1. aktivitātei).
* Video “Aristotelis” transkripcija latviešu un angļu valodā (3. materiāls 2. aktivitātei).

**Atslēgas jautājumi:**

1. Kas bija Aristotelis? Kāpēc viņš bija slavens?
2. Ko tu gribētu pajautāt, lai uzzinātu vairāk par Aristoteli?
3. Kas padara cilvēkus laimīgus?

**Mācību aktivitātes**

**Ierosme**

**[2. slaids]** Attēlā redzama daļa no Rafaēla freskas “Atēnu skola” <https://lv.wikipedia.org/wiki/At%C4%93nu_skola>.

*Kopā ar Aristoteli pastaigājas Platons, kurš ir gados vecāks.* Freskas centrā ir Platons (kreisajā pusē) un Aristotelis, viņa students (labajā pusē). Abas figūras tur kreisajā rokā tajā laikā modernas iesietas grāmatu kopijas, bet ar labo roku žestikulē. Platons tur grāmatu “Timaeus”, bet Aristotelis tur savu “Nikomaha ētiku”. Šīs divas centrālās figūras žestikulē dažādos virzienos: Platons vertikāli, Aristotelis uz priekšu. Tiek uzskatīts, ka viņu žesti norāda uz filozofiju galvenajiem aspektiem: Platons uz savu “Formu teoriju”, bet Aristotelis liek uzsvaru uz konkrētām lietām. Daudzi interpretē gleznu, lai parādītu divu filozofisko skolu atšķirības. Platons norāda uz ideju pasauli, kamēr Aristotelis pēta dzīves un materiālās pasaules fiziku.

*Avots:* <https://en.wikipedia.org/wiki/The_School_of_Athens#Central_figures_(14_and_15)>

Skolēni izmanto Aristoteļa attēlu, lai pārdomātu, kāds cilvēks viņš bija. Izmantojiet 3 jautājumus, kas rosinātu izdomāt jautājumus par Aristoteli un palīdzētu izdarīt par viņu secinājumus!

Kolēģu komentāri:

“Pēc skolēnu lūguma sagatavošu materiālus par Aristoteli un Platonu, izmantojot grāmatu “Sofijas pasaule”.

**1. aktivitāte. Kas bija Aristotelis?**

**[3. slaids]** Izdaliet pirmo materiālu un pastāstiet skolēniem par Aristoteli (*var izmantot 1. materiāla 1. lappusi – “9 fakti par Aristoteli”*)! Skolēni sāk veidot savu Aristoteļa “faktu lapu”, izmantojot informācijas lapu (*1. materiāla 2. lappusē*). Var arī kopā skatīties šo Aristoteļa īsbiogrāfiju: <https://www.youtube.com/watch?v=umHDO_VODWA> – 3:02 minūtes (transkripcija angļu un latviešu valodā pieejama 2. materiālā).

Viņi izvēlas nozīmīgākos faktus, radot priekšstatu par to, kas bija Aristotelis un kādi bija viņa uzskati.

Aiciniet skolēnus dalīties ar atrasto informāciju, izveidojot plakātu, uzrakstot biogrāfiju vai, piemēram, uzzīmējot komiksu par Aristoteļa dzīvi! Šo aktivitāti var nenoslēgt, un skolēni var papildināt informāciju visas nodarbības laikā.

Lai palīdzētu skolēniem, varat uzzīmēt uz tāfeles laika nogriezni, hronoloģiskā secībā norādot galvenos Aristoteļa dzīves notikumus (skatiet *1. materiāla 1. lappusi – “9 fakti par Aristoteli”*). Ja jums ir piekļuve internetam, izmantojiet meklētāju, lai papildinātu informāciju faktu lapā par Aristoteli.

Kolēģu komentāri:

“Atcerējās, ko mācījušies pasaules vēsturē par Seno Grieķiju. Radās plašāks priekšstats par Aristoteli.”

**2. aktivitāte. Kas dara cilvēkus laimīgus? Video par Aristoteli**

**[4. slaids]** Parādiet skolēniem pirmās 3 minūtes no video “Aristotelis” (angļu valodā; pilna transkripcija latviešu un angļu valodā pieejamā 3. materiālā): <https://www.youtube.com/watch?v=csIW4W_DYX4> – kopā 7:30. Skatīties no sākumā līdz minūtei 3:12!

Pamatojoties uz pirmo Aristoteļa uzdoto filozofisko jautājumu, diskutējiet ar skolēniem par šiem jautājumiem!

* Kas dara cilvēkus laimīgus?
* Kādi tavas dzīves aspekti dara tevi laimīgu?

Kolēģu komentāri:

“Izdevās diskusija “Kādi dzīves aspekti tevi dara laimīgu''. Izprata jēdzienu “zelta vidusceļš”.”

“Skolēniem radīta interese par Aristoteli. Bija neliela saruna par to, kas dara cilvēku laimīgu.”

“Es izlaidu video noskatīšanos, jo nepietika laika, tad uzdevu kā mājasdarbu, bet noskatījušies bija maz bērnu…”

**Kopīgā noslēguma apspriede**

**[5. slaids]** Izlasiet Aristoteļa teicienu: “Mēs esam tas, ko mēs darām atkal un atkal. Tādējādi izcilība nav kāda viena noteikta rīcība, bet gan ieradums.” [Var arī izmantot citus Aristoteļa citātus – sk. papildus materiālus nodarbības plāna beigās]. Veidojiet diskusiju ar skolēniem par šādiem jautājumiem:

* Vai piekrīti Aristoteļa teiktajam?
* Vai vari izdomāt kādu piemēru, kur labi ieradumi palīdz sasniegt pozitīvu rezultātu?

Nobeigumā, veidojiet refleksiju klasē ap šādiem jautājumiem:

* Kurus trīs vārdus tu izmantotu, lai aprakstītu Aristoteli, balstoties uz šodien uzzināto?
* Kāpēc izvēlējies šos vārdus?

Kolēģu komentāri:

“Ne visi spēja izvēlēties 3 vārdus, lai aprakstītu Aristoteli”.

**Papildus materiāls skolotājam**

***1. aktivitātei:***

* Latvijas Enciklopēdiskā vārdnīca <https://www.letonika.lv/groups/default.aspx?q=aristotelis&s=0&g=1&r=1>
* Vikipēdija <https://lv.wikipedia.org/wiki/Aristotelis>
* <http://vesture.eu/Aristotelis_no_Stag%C4%ABras>
* Citi resursi angļu valodā: <https://www.dkfindout.com/uk/history/ancient-greece/aristotle/>

Izskaidrojiet, ka runa nav par Studentu svētkiem "Aristotelis"! 😊

***Noslēguma apspriedei:***

* Aristoteļa aforismu lapa <https://aforismi.lv/autors/aristotelis>,
* Aristoteļa atziņu lapa <https://www.eurika.lv/lv/pantini/aristotela_atzinas/nr/all.html?t=Aristote%C4%BCa+atzi%C5%86as>

Kolēģu komentāri:

“Pirms nodarbības vadīšanas izpētīju piedāvātos materiālus. Izrakstīju galvenos pieturas punktus savai darbībai. Bija viegli.”

“Izmantoju divas nodarbības. Iespējams, ja būtu klātienē, varētu tikt galā arī vienā nodarbībā. bet patiesībā – negribēju arī sasteigt.”

“'Man galvenā grūtība bija saistīta ar skolēnu darbu grupās (attālināti grūtāk kontrolēt un palīdzēt), patika, ka pat tādos apstākļos skolēni cenšas piedalīties aktivitātēs.”